7841 



ΕΦΗΜΕΡΙΣΤΗΣΚΥΒΕΡΝΗΣΕ2Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

11 ΝΟΕΜΒΡΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

803 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης στο διατηρητέο 
κτίριο επί της πλατείας Τριών Ναυάρχων, οδού Φιλελλήνων και 


Ανωνύμου οδού στον Δήμο Πύλου (Ν. Μεσσηνίας). 1 

Τροποποίηση του ρυμοτομικού σχεδίου Αγ. Αναργύρων Αττικής με 

την έγκριση πεζοδρόμων. 2 

Τροποποίηση της 402/20.8.1990 απόφασης Νομάρχη Κοζά¬ 
νης.·.. 3 

Τροποποίηση της 971/10.9.1990 απόφασης Νομάρχη Κοζά¬ 
νης. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 93229/5970 (1) 

Καθορισμός ειδικών όρων και περιορισμών δόμησης στο διατηρητέο 
κτίριο επί της πλατείας Τριών Ναυάρχων, οδού Φιλελλήνων και 
Ανωνύμου οδού στον Δήμο Πύλου (Ν. Μεσσηνίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις. 

2. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 


αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

3. Την από 16.7.1991 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

4. Την από 3.9.1991 σύμφωνη γνώμη της Αγροτικής Τράπεζας της 
Ελλάδος (Α.Π. ΤΠΕΧΩΔΕ 86161/9458/3.9.1991), αποφασί¬ 
ζουμε: 

1. Στο κτίριο που βρίσκεται εντός του ρυμοτομικού σχεδίου Δήμου 
Πύλου (Ν. Μεσσηνίας) επί της πλατείας Τριών Ναυάρχων, οδού Φιλελ¬ 
λήνων και Ανωνύμου οδού, φερόμενο ως ιδιοκτησία της Αγροτικής 
Τράπεζας της Ελλάδος, το οποίο έχει χαρακτηρισθεί ως διατηρητέο με 
την οικ 22590/1349/3.4.1987 (Δ’ 388) απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων, επιτρέπεται η διαμόρ¬ 
φωση στοάς στο ισόγειο επί της πλατείας Τριών Ναυάρχων πλάτους 
τεσσάρων (4) μ. σύμφωνα με το εγκεκριμένο σχέδιο πόλεως. 

2. Με τη διαμόρφωση της στοάς επιβάλλεται η διατήρηση της πρό¬ 
σοψης του κτιρίου επί της πλατείας Τριών Ναυάρχων, απαγορευομένης 
κάθε αφαίρεσης, αλλοίωσης ή καταστροφής των αρχιτεκτονικών, μορ- 
φολογικών και διακοσμητικών στοιχείων της. 

3. Επιβάλλεται η κεραμοσκεπής επικάλυψη του ισογείου τμήματος 
του κτιρίου, με την ίδια υφιστάμενη μορφολογία. 

4. Επιβάλλεται η σύνταξη νέας πλήρους αρχιτεκτονικής, στατικής 
και μηχανολογικής μελέτης, ώστε να πληρούνται οι παραπάνω προϋπο¬ 
θέσεις των παρ. 2 και 3 της παρούσας απόφασης. 

5. Κατά τα λοιπά εξακολουθούν να ισχύουν οι διατάξεις της 22590/ 
1349/3.4.1987 Υπουργικής Απόφασης (Δ' 388). 

6. Η ισχύς της παρούσας απόφαης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Οκτωβρίου 1991 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ 20341/1768 (2) 

Τροποποίηση του ρυμοτομικού σχεδίου Αγ. Αναργύρων Αττικής με την 
έγκριση πεζοδρόμων. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν. Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αρ. 183/86 Π. Δ/τος (ΦΕΚ 70/Α). 

4. Την υπ’ αρ. Γ4δ/15883/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΠΕΧΩΔΕ. 

5. Την υπ’ αρ. 133/39.4.91 γνωμοδότηση του Δημοτικού Συμβου¬ 
λίου Αγ. Αναργύρων. 

6. ΤΗν υπ’ αρ. 28/91 (θέμα 22ο) γνωμοδότηση του Συμβουλίου 
ΧΟΠ του Νομού Δυτ. Αττικής, αποφασίζουμε: 


Άρθρο Ιο 

Εγκρίνεται η τροποποίηση του ρυμοτομικού σχεδίου Αγ. Αναργύρων 
με τον χαρακτηρισμό σε πεζοδρόμους των δρόμων που αναφέρονται 
στην απόφαση 133/91 του Δημοτικού Συμβουλίου Αγ. Αναργύρων 
όπως αναλυτικά φαίνεται στο σχετικό πρωτότυπο σχεδιάγραμμα, που 
έχει θεωρηθεί από το Δ/ντή της Δ/νσης Πολ/μίας Δυτ. Αττικής και που 
το συνοπτικό του αντίτυπο: α) δημοσιεύεται με αυτήν την απόφαση και 
β) θα αναρτηθεί για 15 ημέρες στα γραφεία της Δ/νσης Πολ/μίας Δυτ. 
Αττικής μετά τη δημοσίευση αυτής της απόφασης στην Εφημερίδα της 
Κυβερνήσεως. 

Άρθρο 2ο 

Η ισχύς αυτής της απόφασης αρχίζει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 14 Οκτωβρίου 1991 

Ο Νομάρχης 
Αθ. ΜΠΟΥΡΑΣ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΏΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 894 (3) 

Τροποποίηση της 402/20.8.1990 απόφασης Νομάρχη Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν.Δ. 797/1971 περί αναγκαστικών απαλλοτρι¬ 
ώσεων κ.λπ., σε συνδυασμό με τις διατάξεις του Β.Δ. 139/1971 περί 
αρμοδιότητας των Νομαρχών προς κήρυξη απαλλοτριώσεων. 

2. Το κτηματολογικό διάγραμμα και τον κτηματολογικό πίνακα που 
συντάχθηκαν και θεωρήθηκαν από τη Δ/ναη Τ.Υ. Ν. Κοζάνης. 

3. Το με αριθμ. πρωτ. Τ.Τ. 740/6.4.1990 έγγραφο της Δ.Τ.Τ. Ν. 
Κοζάνης, με θέμα την αναγκαστική απαλλοτρίωση ακινήτων για τη 
διάνοιξη τμήματος της οδού σύνδεση Γυμνασίου Λευκοπηγής. 

4. Την αριθμ. πρωτ. 402/20.8.1990 προηγούμενη απόφασή μας, 
αποφασίζουμε: 

Τροποποιούμε την 402/20.8.1990 προηγούμενη απόφασή μας στη 
δεύτερη παράγραφο ως εξής: 

Η απαλλοτρίωση κηρύσσεται υπέρ του Ελληνικού Δημοσίου και με 
δαπάνη: α) του Δημοσίου που θα αντιμετωπισθεί από τις δαπάνες του 
Νομαρχιακού προϋπολογισμού 23/ΣΑΝΤ 9029 (απόφαση Νομαρχια¬ 
κού Συμβουλίου ΑΠ 92/4.7.1990) και β) των παρόδιων ιδιοκτητών 
που ωφελούνται, με τις προϋποθέσεις του νόμου. 

Κατά τα υπόλοιπα ισχύει η προηγούμενη απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 17 Οκτωβρίου 1991 

Ο Νομάρχης 
Λ. ΚΑΤΣΑΡΟΣ 


Αριθ. 893 (4) 

Τροποποίηση της 971/10.9.1990 απόφασης Νομάρχη Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν.Δ. 797/1971 περί αναγκαστικών απαλλοτρι¬ 
ώσεων κ.λπ., σε συνδυασμό με τις διατάξεις του Β.Δ. 139/1971 περί 
αρμοδιότητας των Νομαρχών προς κήρυξη απαλλοτριώσεων. 

2. Το κτηματολογικό διάγραμμα και τον κτηματολογικό πίνακα που 
συντάχθηκαν και θεωρήθηκαν από το ΥΠΕΧΩΔΕ - Γ.Γ.Δ.Ε. Δ/νση 
Απαλ/αεων και Τοπο/σεων (Δ2), απόφαση έγκρισης αριθμ. Δ12β/ 
33541/ΦΕ 30-32-36/90. 

3. Το με αριθμ. πρωτ. 2086/20.8.1990 έγγραφο της Δ/νσης 
Συγκ. Έργων τέως 4η ΠΥΔΕ, με θέμα την αναγκαστική απαλλοτρί¬ 
ωση ακινήτων που καταλαμβάνονται για τη διαμόρφωση του κόμβου 
Σιάτιστας επί της Ε.Ο. Κοζάνης - Ιωαννίνων στην χ.θ. 23 + 800. 

4. Την 971/10.9.1990 προηγούμενη απόφασή μας, αποφασί¬ 
ζουμε: 

Τροποποιούμε την 971/10.9.1990 προηγούμενη απόφασή μας στη 
δεύτερη παράγραφο ως εξής: 

Η απαλλοτρίωση κηρύσσεται υπέρ του Ελληνικού Δημοσίου, προε- 
κτιμάται σε 3.000.000 δραχμές και με δαπάνη: α) του Δημοσίου που 
θα αντιμετωπισθεί από τις πιστώσεις του έργου 8471041, διαμόρφωση 
κόμβων βασικών οδών του Υπουργείου ΠΕΧΩΔΕ και β) των παρόδιων 
ιδιοκτητών που ωφελούνται, με τις προϋποθέσεις του νόμου. 

Κατά τα υπόλοιπα ισχύει η προηγούμενη απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 17 Οκτωβρίου 1991 

Ο Νομάρχης 
Λ. ΚΑΤΣΑΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




